laion/Wikipedia-Exotic huggingface dataset:
היינריך הטש

היינריך הטש (בגרמנית: Heinrich Hetsch;‏ 2 ביולי 1873, מיינץ – 3 בדצמבר 1947, באד הומבורג) היה רופא ומיקרוביולוג גרמני. הוא ידוע כמחבר ספרים בנושא רפואה. יחד עם וילהלם קולה, של הספר המפורסם בקטריולוגיה ניסיונית, אחת העבודות הסמכותיות ביותר במיקרוביולוגיה במחצית הראשונה של המאה ה-20. הוא למד רפואה בבית הספר לרפואה צבאית גרמנית פפיניר, וסיים רפואה והשיג דוקטורט מחקר (ד"ר. Med.) בשנת 1895. לאחר מכן עבד כרופא צבאי, והגיע לדרגת גנרלוברארץ, כולל כחוקר ב מכון רוברט קוך למחלות זיהומיות בברלין (1902–1905) וכיועץ להיגיינה ואפידמיולוגיה במשרד המלחמה הפרוסי. הוא קיבל את השיקום בשנת 1914 באוניברסיטת לייבניץ בהנובר והיה פרופסור בשנת 1916. משנת 1920 עבד במכון הלאומי לטיפול ניסיוני כחוקר וראש מחלקה. מחקריו התמקדו בתחומים רבים במיקרוביולוגיה, במיוחד באימונולוגיה. הוא צוין במיוחד בשל מחקריו בנושא חיסונים נגד כולרה וטיפוס. מדיה וקבצים בנושא היינריך הטש בוויקישיתוף Deutsche Biographie, Hetsch, Heinrich - Deutsche Biographie, www.deutsche-biographie.de (בגרמנית) ערך זה הוא קצרמר בנושא רופאים. אתם מוזמנים לתרום לוויקיפדיה ולהרחיב אותו.
AT-T

Artilleriyskiy Tyagach Tyazholiy, או AT-T ("טרקטור ארטילריה כבדה") היא משאית זחלילית, ששימשה כטרקטור ארטילרי. תוצרת ברית המועצות. ה-AT-T התבסס על השלדה ווהמנוע של טנק T-54. המרכב הסתובב ב-180 מעלות, כאשר המנוע, המצמד, תיבת ההילוכים, גלגל ההגה וגלגלי ההנעה ממוקמים בקדמת הרכב. תא הנהג מוקם גם בחלקו הקדמי של הרכב, והגיע מהמשאיות ZIS-150 ו-ZIL-164. רכב הסרת מכשולים BAT-M רכב חפירת תעלות מהיר BTM-3 רכב שטח חרקובצ'נקה אנטארקטיקה MDK-2M רכב חופר בורות מכ"ם P-40 מדיה וקבצים בנושא AT-T בוויקישיתוף O. Protasov - טרקטור ארטילרי כבד AT-T (ברוסית)
משרד הכלכלה והאנרגיה (גרמניה)

משרד הכלכלה והגנת האקלים (בגרמנית: Das Bundesministerium für Wirtschaft und Klimaschutz, או בקיצור BMWK), הוא משרד פדרלי בגרמניה. בעבר כונה גם בשם "משרד הכלכלה" ו-"משרד הכלכלה והאנרגיה". המשרד הוקם במתכונתו הנוכחית בשנת 2005. כיום עובדים בו כ־1,500 איש, ותקציבו בשנת 2020 היה כ־10.5 מיליארד אירו. מטות המשרד ממוקמים בערים ברלין ובון. המשרד מאורגן באחד עשרה מחלקות, שש ועדות ייעוץ, אחראי על שש סוכנויות ושש תוכניות מימון. המשרד נוסד בשנת 1917 כ"המשרד הכלכלי לרייך". בשנים 1945-1919 נקרא בשם "משרד הכלכלה של הרייך". בגרמניה הכבושה שלאחר מלחמת העולם השנייה המשרד כונה כ"משרד האדמיניסטרטיבי לכלכלה". לאחר הקמת הרפובליקה הפדרלית של גרמניה, שמו של המשרד שונה ל"משרד הכלכלה הפדרלי" וכך כונה עד שנת 1998. ממאי 1971 ועד דצמבר 1972, הוא אוחד באופן זמני עם משרד האוצר. בשנת 1998 התווסף למשרד מדור הטכנולוגיה ממשרד המחקר ובכך המשרד הפך ל"משרד הפדרלי לכלכלה וטכנולוגיה". בשנים 2002–2005 המשרד מוזג עם חלקים ממשרד העבודה והרווחה שחדל לפעול באותן השנים, והפך ל"משרד הפדרלי לכלכלה ועבודה". המשרד חזר לפעול באופן עצמאי עם מינויה של אנגלה מרקל לקנצלרית בשנת 2005. נכון לשנת 2020, המשרד מאורגן בתשע מחלקות ושתיים מרכזיות: מינהל מרכזי - Z מדיניות משפט וביטחון - RS צוות פוליטי ותכנון מדיניות - L מדיניות אירופית - E מדיניות כלכלית - I מדיניות אנרגיה: חימום ויעילות - II מדיניות אנרגיה: חשמל ורשת - III מדיניות תעשייתית - IV מדיניות כלכלית חיצונית - V מדיניות דיגיטלית וחדשנות - VI מדיניות ארגונים קטנים ובינוניים SME - ‏ VII הוועדות המייעצות במשרד מורכבות ממומחים מתנדבים המייעצים לשר הפדרלי בנושאי מדיניות כלכלית: הוועדה המייעצת המדעית הוועדה המייעצת לכלכלה דיגיטלית צעירה (2013) הוועדה המייעצת לתיירות (1977) הוועדה המייעצת להסמכה (2010) הוועדה המייעצת של SME ‏(1956) הוועדה המייעצת של TTIP ‏(2014) בנוסף לפעילותו שלו, המשרד מפקח גם על הסוכנויות הבאות: משרד קרטל פדרלי ( BKartA) / בון סוכנות הרשת הפדרלית לחשמל, גז, תקשורת, דואר ומסילות רכבת (BNetzA) / בון המשרד הפדרלי לכלכלה ובקרת יצוא (BAFA) / אשבורן, בוכום המכון הפדרלי למחקר ובדיקה של חומרים (BAM) / ברלין המכון הפדרלי למדעי כדור הארץ ומשאבים טבעיים (BGR) / הנובר, ברלין המכון הלאומי הגרמני למטרולוגיה (PTB) / בראונשווייג, ברלין מדיה וקבצים בנושא משרד הכלכלה והאנרגיה בוויקישיתוף אתר האינטרנט הרשמי של משרד הכלכלה והאנרגיה (בגרמנית) משרד הכלכלה והאנרגיה, ברשת החברתית פייסבוק משרד הכלכלה והאנרגיה, ברשת החברתית אקס (טוויטר) משרד הכלכלה והאנרגיה, ברשת החברתית אינסטגרם משרד הכלכלה והאנרגיה, ברשת החברתית LinkedIn משרד הכלכלה והאנרגיה, סרטונים בערוץ היוטיוב BMWi, Organisational Chart, bmwi.de, 6 October 2020.
המשרד לאיכות הסביבה, שמירת הטבע ובטיחות גרעינית (גרמניה)

המשרד לאיכות הסביבה, שמירת הטבע ובטיחות גרעינית (בגרמנית: Das Bundesministerium für Umwelt, Naturschutz und nukleare Sicherheit, בקיצור BMU), הוא משרד פדרלי בגרמניה. המטה המרכזי של המשרד ממוקם בבון, עם מטה משני בברלין. במשרד עובדים כ־800 איש, ותקציבו בשנת 2020 היה כ־3 מיליארד אירו. המשרד מאורגן בשמונה מחלקות. המשרד הוקם ב־6 ביוני 1986 בתגובה לאסון צ'רנוביל. בנוסף על כך, הקבינט הגרמני החליט לאגד את כלל הנושאים הנוגעים לאיכות הסביבה תחת משרד אחד. עד אז, הנושא היה מפוזר בין משרדי הפנים, החקלאות והבריאות. המשרד הפדרלי כולל ארבעה משרדים פדרליים: הסוכנות הפדרלית לאיכות הסביבה (UBA) ‏(1974) הסוכנות הפדרלית לשימור הטבע (BfN)‏ (1993) המשרד הפדרלי להגנה מפני קרינה (BfS)‏ (1989) המשרד הפדרלי לבטיחות סילוק גרעיני (BASE)‏ (2014) המשרד מורכב משמונה מחלקות: מחלקה Z - מחלקה מרכזית האחראית על: מינהל, תקציב, מחקר, דיגיטציה מחלקה P - אחראית על: תכנון, אסטרטגיה, עיתונות, תקשורת מחלקה G - מחלקה מרכזית האחראית על: סוגיות בסיסיות ועיליות של מדיניות סביבתית, קיימות, נושאים חברתיים פוליטיים בסיסיים, מתאם מחלקות לפיתוח בר־קיימא מחלקה KI - אחראית על: הגנה על האקלים ושיתוף פעולה בין־לאומי מחלקה WR - אחראית על: ניהול מים, הגנה על משאבים מחלקה IG - אחראית על: הגנה מפני זיהום אוויר, בטיחות צמחים, תחבורה, בטיחות כימית, סביבה ובריאות מחלקה N - אחראית על: שימור טבע ושימוש בר־קיימא המשרד מקבל ייעוץ מועדות מומחים שונות: הוועדה המיעצת לנושאים סביבתיים – SRU ‏(1971) ברלין הוועדה המייעצת הגרמנית לשינוי גלובלי – WBGU‏ (1992) ברלין הנציבות לבטיחות גרעינית – RSK ‏(1958) בון הוועדה להגנה מפני קרינה – SSK ‏(1974) בון ועדת ההשלכה – ESK ‏(2008) בון הנציבות לבטיחות הצמח – KAS ‏(1999) בון הוועדה לייעוץ סביבתי – UGA ‏(1995) ברלין תפקידיו העיקריים של המשרד כוללים: מדיניות סביבתית לאומית הסברה וחינוך הציבור בנושאי סביבה הגנה על האקלים ואנרגיה במדינה בקרת איכות האוויר הפחתה בזיהום רעש שימור מי תהום, נהרות, אגמים וים שימור קרקעות ותיקונם של אתרים מזוהמים מדיניות מיחזור בטיחות בנושאי כימיקלים וסביבה יצירת אמצעי זהירות כנגד מצבי חירום במפעלי תעשייה הגנה, תחזוקה וניצול בר-קיימא של המגוון הביולוגי בטיחות במתקני הגרעין אספקה וסילוק גרעיני הגנה רדיולוגית מדיה וקבצים בנושא המשרד לאיכות הסביבה, שמירת הטבע ובטיחות גרעינית בוויקישיתוף אתר האינטרנט הרשמי של המשרד לאיכות הסביבה, שמירת הטבע ובטיחות גרעינית (באנגלית) המשרד לאיכות הסביבה, שמירת הטבע ובטיחות גרעינית, ברשת החברתית פייסבוק המשרד לאיכות הסביבה, שמירת הטבע ובטיחות גרעינית, ברשת החברתית אקס (טוויטר) המשרד לאיכות הסביבה, שמירת הטבע ובטיחות גרעינית, ברשת החברתית אינסטגרם המשרד לאיכות הסביבה, שמירת הטבע ובטיחות גרעינית, ברשת החברתית LinkedIn המשרד לאיכות הסביבה, שמירת הטבע ובטיחות גרעינית, סרטונים בערוץ היוטיוב BMU, Organizational Chart, bmwi.de, 5 January 2021.
המשרד למשפחות, האזרחים הוותיקים, הנשים והנוער (גרמניה)

המשרד למשפחות, האזרחים הוותיקים, הנשים והנוער (בגרמנית: Das Bundesministerium für Familie, Senioren, Frauen und Jugend, בקיצור BMFSFJ) הוא משרד פדרלי בגרמניה. מטה המשרד ממוקם בברלין עם מטה משני בבון. השרה הנוכחית היא ליזה פאוס ממפלגת הירוקים. תקציב המשרד בשנת 2020 היה כ-13.6 מיליארד אירו. המשרד נוסד במתכונתו הנוכחית בשנת 1953 כ"משרד המשפחה". מאז שונו תחומי סמכותו מספר פעמים. מדיה וקבצים בנושא המשרד למשפחות, האזרחים הוותיקים, הנשים והנוער בוויקישיתוף אתר האינטרנט הרשמי של המשרד למשפחות, האזרחים הוותיקים, הנשים והנוער (בגרמנית) המשרד למשפחות, האזרחים הוותיקים, הנשים והנוער, ברשת החברתית פייסבוק המשרד למשפחות, האזרחים הוותיקים, הנשים והנוער, ברשת החברתית אקס (טוויטר) המשרד למשפחות, האזרחים הוותיקים, הנשים והנוער, ברשת החברתית אינסטגרם המשרד למשפחות, האזרחים הוותיקים, הנשים והנוער, סרטונים בערוץ היוטיוב ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
הרמן קורץ (סופר)

הרמן קורץ (בגרמנית: Hermann Kurz;‏ 30 בנובמבר 1813 – 10 באוקטובר 1873) היה משורר וסופר גרמני. קורץ נולד ברויטלינגן. לאחר שסיים את בחינת מדינת וירטמברג, השתתף בסמינר התאולוגי הפרוטסטנטי במולברון ולאחר מכן למד במנזר הפרוטסטנטי בטיבינגן. לאחר בחינת התאולוגיה שלו בשנת 1835, עבד ככומר באהנינגן במשך כמה חודשים, אך אז עבר לשטוטגרט, שם התגורר כסופר ומתרגם עצמאי. שם פגש בין היתר את אדוארד מריקה, ג'סטינוס קרנר וגוסטב שוואב. בשנת 1848 הוא הפך לעובד הספר המשפחתי הגרמני להוראה ובידור בקרלסרוהה ועורך המשקיף הדמוקרטי בשטוטגרט. בשנת 1851 נאלץ קורץ לרצות שלושה שבועות בכלא בהוהנספרג כעונש על מאמר פסול. אז הוא התחתן עם מארי פריין פון ברונוב. על ידי תחינה לעוד חופש, שוויון ואנושיות. לבני הזוג נולדו ארבעה בנים: אדגר, ארווין, אלפרד ובלדה ובתם איזולדה. בשנת 1856 נסוג קורץ מהחיים הציבוריים ועבר לראשונה (1858) לאוברסלינגן, שם קנתה המשפחה אחוזה, בשנת 1863 לקירכיים אונטר טק ולאחר מכן לטובינגן, שם הפך לספרן באוניברסיטת טובינגן. בשנת 1865 קיבל תואר דוקטור לשם כבוד מאוניברסיטת רוסטוק. בחנוכת אנדרטת אולנד בטובינגן הוא סבל ממכת שמש ממנה לא התאושש וכתוצאה ממנה נפטר ב-10 באוקטובר 1873. הוא נקבר בבית העלמין בעיר טובינגן. הרמן קורץ היה בעלה של הסופרת והמשוררת מארי קורץ ואב לחמישה: הרופא אדגר קורץ, המשוררת והסופרת איזולדה קורץ, הפסל ארווין קורץ ואלפרד ובלדה קורץ. Chisholm, Hugh, ed. (1911). "Kurz, Hermann" . Encyclopædia Britannica (11th ed.). Cambridge University Press. מדיה וקבצים בנושא הרמן קורץ בוויקישיתוף הרמן קורץ, באתר אנציקלופדיה בריטניקה (באנגלית) Schwäbisches Tagblatt, Schwäbisches Tagblatt (בגרמנית) Uhland-Denkmal – TUEpedia, www.tuepedia.de (בגרמנית) ערך זה הוא קצרמר בנושא משוררים ובנושא סופרים. אתם מוזמנים לתרום לוויקיפדיה ולהרחיב אותו.
משרד המשפטים והגנת הצרכן (גרמניה)

משרד המשפטים והגנת הצרכן (בגרמנית: Das Bundesministerium der Justiz und für Verbraucherschutz, בקיצור BMJV) הוא משרד פדרלי בגרמניה. בגרמניה מדינות בודדות אחראיות באופן מלא על מערכת המשפט שבהן. משרד המשפטים עוסק במשפט חוקתי, וכן מנתח גם את החוקיות והחוקתיות של חוקים שהוכנו על ידי המשרדים האחרים. בנוסף על כך, המשרד אמון על רישום הפטנטים במדינה. המטה הראשי של המשרד ממוקם בברלין. במשרד עובדים כ-800 איש, ותקציבו בשנת 2020 היה 919 מיליון אירו. ה-BMJV נוסד ב-1 בינואר 1877 כמשרד המשפטים הקיסרי ("Reichsjustizamt"). לאחר שגרמניה הפכה לרפובליקה בשנת 1919, המשרד הפך לפדרלי. המשרד קיבל את שמו הנוכחי בשנת 2010. מדיה וקבצים בנושא משרד המשפטים והגנת הצרכן בוויקישיתוף אתר האינטרנט הרשמי של משרד המשפטים והגנת הצרכן (בגרמנית) אתר האינטרנט הרשמי של משרד המשפטים והגנת הצרכן (באנגלית) אתר האינטרנט הרשמי של משרד המשפטים והגנת הצרכן (בצרפתית) אתר האינטרנט הרשמי של משרד המשפטים והגנת הצרכן (בגרמנית) משרד המשפטים והגנת הצרכן, ברשת החברתית פייסבוק משרד המשפטים והגנת הצרכן, ברשת החברתית אקס (טוויטר) משרד המשפטים והגנת הצרכן, ברשת החברתית אינסטגרם משרד המשפטים והגנת הצרכן, ברשת החברתית LinkedIn משרד המשפטים והגנת הצרכן, סרטונים בערוץ היוטיוב "BGBL/de". אורכב מ-המקור ב-2013-07-18. נבדק ב-2011-05-30.
אלעד צורי

אלעד צורי (נולד ב-20 במאי 1981) הוא קצין צה"ל בדרגת אלוף-משנה המשרת כמפקד חטיבה 7. הוא מעוטר צל"ש אלוף. צורי נולד במושב בוסתן הגליל. לאחר שהתגייס לצה"ל, עבר הכשרה כלוחם, קורס מפקדי טנקים וקורס קציני שריון. היה גנן קק"ש (מפק"צ בהשלמת קציני שריון). שימש מפקד מחלקה ומפקד פלוגה. פיקד על פלוגה א' בגדוד 82 במהלך מלחמת לבנון השנייה, על לחימתו עוטר בצל"ש אלוף. בשנת 2016 מונה למפקד גדוד 53 בחטיבה 188. בשנים 2017–2019 פיקד על גדוד 74 באותה החטיבה. בשנת 2019 מונה לראש אגף תכנון אופרטיבי באגף המבצעים. ב-2021 מונה למפקד חטיבת הראל והועלה לדרגת אלוף-משנה. בספטמבר 2022 הוחלט על מינויו למפקד חטיבה 7, תפקיד אליו נכנס ב-13 ביולי 2023. פיקד על חטיבה 7 במלחמת חרבות ברזל ובמבצע חיצי צפון. צורי בעל תואר ראשון בהנדסת תעשייה וניהול ומוסמך מאוניברסיטת חיפה בביטחון לאומי. הוא מתגורר בבוסתן הגליל, נשוי לשני, פיזיותרפיסטית שיקומית, ואב לשלושה בנים. סרן אלעד צורי, באתר www.gvura.org אל"ם אלעד צורי נכנס לתפקידו כמפקד חטיבה 7, באתר צה"ל, 13 ביולי 2023 הילה קורח, "אבא גיבור": אחרי 4 חודשים של לחימה, המח"ט התאחד עם המשפחה, באתר חדשות 13, 11 בפברואר 2024 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
איזולדה קורץ

מריה קלרה איזולדה קורץ (בגרמנית: Maria Clara Isolde Kurz;‏ 21 בדצמבר 1853 – 5 באפריל 1944) הייתה משוררת וכותבת סיפורים קצרים גרמנייה. איזולדה קורץ נולדה השנייה מבין חמישה ילדים ובתם היחידה של הסופר והספרן הרמן קורץ ורעייתו מארי קורץ, לבית פריין פון ברונוב. מארי קורץ, שהגיעה ממשפחה אצילה ותיקה והייתה גם אחיינית-רבתא של אחותו של פרידריך כריסטוף אוטינגר והנכדה של אחיינו, קולונל היינריך ריינהרד ריטר ואדלר פון אוטינגר (1738–1796), לימדה את בתה בעצמה. איזולדה התגוררה בשטוטגרט במשך חמש וחצי שנים עד שהמשפחה עברה לאוברסלינגן באביב 1859. זמן מה לאחר מות אביה ב-1873 איזולדה קורץ עברה למינכן, שם חי אחיה ארווין כסטודנט לאמנות, כדי להתפרנס מתרגומים ושיעורי שפה. משכר הטרחה הראשון שלה הקימה לאביה אנדרטת שיש בבית העלמין הישן בטיבינגן. שנה לאחר מכן, יחד עם אמה ואחיה הצעיר, קיבלה את הזמנתה של אחיה אדגר לאיטליה. איזולדה קורץ נפטרה בלילה שבין 5 ל-6 באפריל 1944. היא נקברה בבית העלמין בעיר טובינגן. הספרייה שלה מופקדת במשרד התרבות של שטוטגרט בארכיון הספרות הגרמני מרבאך. קורץ הייתה בתם של הסופרת והמשוררת מארי קורץ והסופר הרמן קורץ ואחותם של: הרופא והמשורר אדגר קורץ, הפסל ארווין קורץ ואלפרד ובלדה קורץ. מדיה וקבצים בנושא איזולדה קורץ בוויקישיתוף כתבי איזולדה קורץ בפרויקט גוטנברג (באנגלית) Chisholm, Hugh, ed. (1911). "Kurz, Hermann" . Encyclopædia Britannica (11th ed.). Cambridge University Press. ערך זה הוא קצרמר בנושא משוררים. אתם מוזמנים לתרום לוויקיפדיה ולהרחיב אותו.
אדולף שרמן

אדולף שרמן (בהונגרית: Schermann Adolf; טטיני-היום חלק מבודפשט, 17 במאי 1842 – בודפשט, 27 באפריל 1904) היה רופא, קצין רפואה ראשי בבודפשט. סבה של הסופרת מרתה ואגו. אדולף שרמן נולד במשפחה יהודית כבנם של מרקוס שרמן וטרז לוי. הוא השלים את בית הספר התיכון בגימנסיה הממלכתית של הפיאריסטים בבודפשט ואת לימודיו באוניברסיטה בבודפשט ובחו"ל. הוא קיבל תואר דוקטור לרפואה בווינה בשנת 1867 והתיישב בבודפשט כרופא מתמחה, שם עבד כרופא הרשויות לכולרה ב-1872 וב-1873. בשנת 1878 מונה כעוזר קצין רפואה ראשי, ובשנת 1894 מונה לסגן קצין רפואה ראשי. ב-29 בדצמבר 1897, לאחר פרישתו של לאיוש גבהרדט, הוא מונה על ידי הוועדה המחוקקת של בודפשט להיות הרופא הראשי החדש של עיר הבירה. הוא מונה לחבר בוועדת החקיקה של בודפשט וכן לחבר בוועדת לבריאות הציבור. בשנת 1892 ייסד יחד עם קארוי גרלוצי סגן ראש העיר את מכון הטיהור של בודפשט. לאחר מגפת הכולרה של 1893 הוא קיבל את צלב האבירים של מסדר פרנץ יוזף. בדצמבר 1899 מונה ל"חבר יוצא מן הכלל" במועצה הלאומית לבריאות הציבור. הוא היה חבר בתא גלילאו של הבונים החופשיים. אשתו הראשונה הייתה ליאונטין שמאלבאך (1849–1893), ואשתו השנייה מ-17 בפברואר 1903 הייתה קרולינה שטרן. ילדיו: אמה שרמן (1872–1944) נספתה בשואה. בעלה, קארוי גרה (מקודם: גרין) (1855-1904), היה מחזאי ומזכיר תיאטרון. וילמה שרמן (1875–1944) נספתה בשואה. בעלה, יוז'ף ואגו (1877–1948), היה סופר, כלכלן ועיתונאי. אטל שרמן (1877–1944)נספתה בשואה. בעלה הראשון היה דיולה קמניפי (1871–1931), רופא ממנו התגרשה. בעלה השני, אלמר סגה (מקודם: שנברגר) (1880–1939), היה עיתונאי. נכדתו הייתה הסופרת לילי ברודי. מדע גופני ובריאות לשימוש בתי ספר תיכוניים, מורים, הורים וקהלים משכילים. בודפשט, 1876. שיצא בשבע מהדורות עד 1903 אנדראש גרגיי: לקסיקון של רופאים יהודים-הונגרים מצטיינים. בודפשט, מכבי, 2001. לקסיקון יהודי הונגרי. העורך פטר אויווארי. בודפשט, 1929. עמוד 770. גישה מקוונת יוזף סיניאי: חייהם ויצירותיהם של סופרים הונגרים. בודפשט, 1891–1914. גישה מקוונת מותו של אדולף שרמן (1 במאי 1904) כתב העת "ארץ-עולם", כרך 25, מספר 18 "Halotti bejegyzése a Budapest VII. kerületi polgári halotti akv. 734/1904. folyószáma alatt". Schermann Adolf dr. meghalt (1904. április 29.) Magyar Nemzet, 23. évfolyam, 102. szám A Galilei Páholy története Schermann Adolfné elhunyt (1893. július 15.) Nemzet, 12. évfolyam, 3908. szám "Schermann Adolfné gyászjelentése (1893)". "Házasságkötési bejegyzése Stern Karolinával a Budapest VII. kerületi polgári házassági akv. 137/1903. folyószáma alatt". "Schermann Emma halotti bejegyzése a II. kerületi polgári halotti akv. 375/1946. folyószáma alatt". "Schermann Vilma halotti bejegyzése a Budapest XII. kerületi polgári halotti akv. 1679/1947. folyószáma alatt". "Schermann Vilma házasságkötési bejegyzése a Budapest VII. kerületi polgári házassági akv. 1098/1902. folyószáma alatt". "Schermann Etel halotti bejegyzése a Budapest II. kerületi polgári halotti akv. 531/1947. folyószáma alatt". "Schermann Etelka házasságkötési bejegyzése Keményffy Gyulával a Budapest VII. kerületi polgári házassági akv. 1107/1900. folyószáma alatt". "Schermann Etelka házasságkötési bejegyzése Szegő Elemérrel a Budapest V. kerületi polgári házassági akv. 28/1914. folyószáma alatt".
מקלארן P1

מקלארן P1 (באנגלית: McLaren P1) היא מכונית ספורט היברידית, שיוצרה על ידי מקלארן אוטומוטיב משנת 2013 עד 2015. ה-P1 הוצגה בתערוכת הרכב בפריז בשנת 2012 ובתערוכת ז'נבה בשנת 2013. ה-P1 הייתה אחת משלוש המכוניות היחידות באותה תקופה שהקיפו את המסלול המרוצים של נירבורגרינג בפחות מ-7 דקות יחד עם הפרארי לה-פרארי והפורשה 918. המקלארן P1 כוללת מנוע V8 צילנדרים כפול טורבו בנפח 3,799 סמ"ק המספק כ-727 כוחות סוס ב-7,500 סיבובים לדקה ומומנט מרבי של 73.8 קג"מ ב-4,000 סיבובים לדקה. המכונית כוללת מנוע חשמלי המייצר כ-177 כוחות סוס ו-26.5 קג"מ. המנועים מספקים יחד כ-903 כוחות סוס ו-91.7 קג"מ, עם תיבת הילוכים כפולת מצמדים בעלת שבעה הילוכים. המכונית מאיצה מ-0 ל-100 קילומטרים לשעה בתוך 2.8 שניות ומגיעה למהירות מרבית מוגבלת אלקטרונית של 350 קילומטרים לשעה. מלבד הגרסה הבסיסית, במהלך השנים ייצרה החברה שלוש גרסאות נוספות. הראשונה "מקלארן P1 GTR" המיועדת למרוצים. הספק המנוע שלה עלה ל-986 כוחות סוס. היא הוצגה בתערוכת ז'נבה בשנת 2015. השנייה "מקלארן P1 LM" הכוללת מנוע V8 צילנדרים טווין טורבו בנפח 4.0 ליטרים המספק כ-986 כוחות סוס ב-8,500 סיבובים לדקה. השלישית "מקלארן P1 GT" המחליפה למקלארן P1 GTR. מקלארן P1 GTR בפסטיבל המהירות של גודווד 2016 מקלארן P1 LM בפסטיבל המהירות של גודווד 2016 מדיה וקבצים בנושא מקלארן P1 בוויקישיתוף אתר האינטרנט הרשמי של מקלארן P1 (באנגלית) 2014 McLaren P1 - Jay Leno's Garage, סרטון בערוץ "Jay Leno's Garage", באתר יוטיוב (אורך: 12:12) רן אלקובי, תמונות רשמיות ראשונות למקלארן P1, באתר קארטיוב, ‏26 בפברואר 2013 רן אלקובי, מקלארן P1 שוברת את מחסום השבע דקות בנורבורגרינג, באתר קארטיוב, ‏9 בדצמבר 2013 רן אלקובי, מקלארן P1 – המספרים נחשפים, באתר קארטיוב, ‏20 בפברואר 2013 מנוע המקלארן P1, באתר קארפוליו ביצועי המקלארן P1, באתר קארפוליו אוהד אלגוב, יפות ומהירות בגודווד: אסטון מרטין, מקלארן ולמבורגיני חוגגות, באתר אוטו, ‏27 ביוני 2016
קרחון סאפארבו

קרחון סאפארבו (באנגלית: Saparevo Glacier; בבולגרית: ледник Сапарево) הוא קרחון באי סמית', באיי שטלנד הדרומיים, שבסמוך לאנטארקטיקה. אורכו של הקרחון 1.8 קילומטרים; רוחבו של הקרחון 2 קילומטרים. הקרחון מנקז את המדרונות הדרום-מערביים של רכס אימאון. הקרחון ממוקם ממצפון-מזרח לקרחון קונגור. הקרחון זורם צפונית - צפון-מזרחית מהר כריסטי, ודרום מערבית מפסגת מאטוצ'ינה, ונשפך אל מפרצון ודנה, הנפתח אל מעבר דרייק. הקרחון מופה לראשונה על ידי חוקרים בולגריים בשנת 2009. הקרחון נקרא על שם הכפר ספאראבו שבדום-מערב בולגריה, וכן על שם העיר סאפארבה באניה (Сапарева баня) שבמערב בולגריה. הגאזט האנטארקטי הבולגרי (בבולגרית) קרחון סאפארבו באתר הגאזט האנטארקטי של ממשלת אוסטרליה קרחון סאפאראבו באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי לפי הגאזט האנטארקטי SCAR נרשם בטעות כי המיפוי בוצע בשנת 2008
מארי קורץ

מארי קורץ (בגרמנית: Marie Kurz;‏ 6 באוגוסט 1826 – 26 ביוני 1911, מינכן) הייתה משוררת וסופרת ואשתו של הסופר, היחצ"ן והמתרגם הרמן קורץ ואמם של הסופרת איזולדה קורץ, הפסל ארווין קורץ ואדגר קורץ. הוריה של מארי קורץ היו קולונל אוגוסט פרייהרר פון ברונוב וילהלמין פרייפרו פון ברונוב. אווה מריה פריין פון ברונוב גדלה בשטוטגרט ולודוויגסבורג. לאחר שמשפחתה רכשה אחוזה באוברסלינגן, הם עברו לשם. היא קיבלה חינוך מקיף בצורה יוצאת דופן לאישה מהמאה ה-19. זה הפך אותה לאוהבת ספרות ומעריצה את העולם העתיק. באותה תקופה היא הייתה פציפיסטית וסוציאליסטית מוקדמת. במהלך המהפכה של 1848/49 היא הייתה פעילה פוליטית במחנה הדמוקרטי. היא הופיעה כדוברת מהפכנית וכתבה מניפסטים פוליטיים. כמחאה נגד קוד הלבוש הבורגני, היא לבשה באותה תקופה בגדי איכרים מסורתיים. ב-23 בפברואר 1848 הכירה את התאולוג והסופר הרמן קורץ באסלינגן אם נקאר, לו נישאה בשנת 1851. נולדו להם ארבעה בנים ובת אחת. מארי קורץ הייתה אשתו של הסופר הרמן קורץ ואמהם של חמשת ילדיה: הרופא אדגר קורץ, המשוררת והסופרת איזולדה קורץ, הפסל ארווין קורץ ואלפרד ובלדה קורץ. מדיה וקבצים בנושא מארי קורץ בוויקישיתוף zeitreise bb - Herrenberg - Persönlichkeiten - Friedrich Christoph Oetinger (1702-1782), web.archive.org, ‏2016-04-14 ערך זה הוא קצרמר בנושא סופרים ובנושא גרמנים. אתם מוזמנים לתרום לוויקיפדיה ולהרחיב אותו.
לירון ביטון

לירון ביטון (נולד בשנת 1983) הוא קצין בצה"ל בדרגת אלוף-משנה, המשמש מפקד חטיבת בנימין. קודם לכן שימש מפקד חטיבה 55 ומפקד בא"פ לכיש, קצין אג"ם של אוגדת עזה ומפקד גדוד 450. ביטון התגייס לצה"ל באוגוסט 2001, התנדב לצנחנים ושובץ בגדוד 202. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד ומונה למפקד מחלקה. בהמשך שימש כמפקד פלוגה מבצעית בגדוד 202. לאחר מכן מונה למפקד פלנ"ט צנחנים בין השנים 2011–2012. בהמשך שירת כסגן מפקד גדוד 890 בין השנים 2012–2013. לאחר מכן מונה למפקד פלגת ההכשרות ביחידת מגלן בין השנים 2014–2016. בשנת 2017 הועלה לדרגת סא"ל ומונה למפקד גדוד 450, ושימש בתפקיד עד שנת 2019. לאחר מכן מונה לקצין אג"ם של אוגדת עזה בין השנים 2019–2021. ב-5 ביולי 2021 הועלה לדרגת אל"ם וב-12 ביולי נכנס לתפקידו כמפקד חטיבה 55, במקביל מונה ב-3 באוקטובר 2021 למפקד בא"פ לכיש, בתפקידיו שירת עד 30 ביולי 2023. ב-23 באוגוסט 2023 מונה למפקד חטיבת בנימין. ביטון מתגורר בחגלה שבעמק חפר, נשוי לאלינור ואב לשלושה. בעל תואר ראשון במדעי המדינה מאוניברסיטת חיפה, ותואר שני בביטחון ובדיפלומטיה מאוניברסיטת תל אביב. מדיה וקבצים בנושא לירון ביטון בוויקישיתוף אמיר בוחבוט, צבא שמיים: הצנחנים חזרו ל"צניחה מבצעית", באתר nrg‏, 21 בדצמבר 2009 יאיר אלטמן‏, "עד קצה גבול היכולת": גדוד 890 מתרגל מלחמה, באתר וואלה, 14 בספטמבר 2013 אל"ם לירון ביטון נכנס לתפקידו כמפקד בסיס האימונים הפיקודי "לכיש", באתר צה"ל, 3 באוקטובר 2021 אל"ם לירון ביטון נכנס לתפקידו כמח"ט בנימין, באתר צה"ל, 23 באוגוסט 2023
אירועים מיוחדים בליגת ה-NBA

ליגת ה-NBA, מעצם טבעה כליגת הכדורסל החשובה בעולם, עמוסה באירועים שונים, שמושכים תשומת לב בכל העולם. ערך מורחב – דראפט ה-NBA דראפט ה-NBA הוא אירוע שנתי המתרחש בכל שנה בעיר אחרת ובו שלושים קבוצות ה-NBA יכולות לבחור שחקנים צעירים וחופשיים מחוזה שרוצים להצטרף לליגה, בשני סיבובים, כשהשחקנים שנבחרים בסיבוב הראשון (מקומות 1–30) מקבלים חוזה אוטומטי לשנתיים בליגה עם אופציה לשנתיים נוספות, ואילו מי שנבחר במקום השני (מקומות 31–60) לא מקבל חוזה מובטח בליגה, והחוזה ניתן לשיקול דעת הקבוצה. ברוב המקרים כיום השחקנים מגיעים מכדורסל המכללות, אולם ישנם גם שחקנים שמגיעים מארצות שונות, בעיקר מאירופה. ערך מורחב – ליגת הקיץ של ה-NBA ליגת הקיץ של ה-NBA הוא שם כולל לתחרויות כדורסל אמריקניות חצי מקצועניות אשר מאורגנות על ידי ליגת ה-NBA לאחר סיום העונה בליגה. הליגות מתחילות לפעול בתחילת יולי, לאחר דראפט ה-NBA, וכוללות שלושה מפעלים רשמיים, שנערכים בשלוש ערים שונות ברחבי ארצות הברית: ליגת הקיץ של יוטה ג'אז שבה משתתפות ארבע קבוצות, ליגת הקיץ של סקרמנטו שבה משתתפות ארבע קבוצות, והמפעל המרכזי, ליגת הקיץ של לאס וגאס, שבה משתתפות כל 30 קבוצות ה-NBA. ליגת הקיץ נחשבת בדרך כלל למקום בו יכולים שחקנים להוכיח את עצמם אחרי שלא נבחרו בדראפט. משחקי ההכנה (Preseason) הם משחקי קדם עונה הנערכים בין כל קבוצות הליגה על מנת לבחון את הסגלים של הקבוצות, את בחירות הדראפט והרכש החדש. בדרך כלל לא נערכים משחקים רבים, והם לא תחרותיים (לא במסגרת של ליגה). כמו כן, לפעמים המשחקים נערכים נגד קבוצות מליגת אחרות, כמו ליגת העל האוסטרלית בכדורסל, ליגת הפיתוח או אפילו מכבי חיפה מליגת העל בכדורסל בעבר ומכבי עירוני רעננה מהליגה הלאומית. משחקי פתיחת העונה (באנגלית: Kia NBA Tip-Off, מטעמי חסות) הם המשחקים הראשונים הנערכים בליגה, משחקים אלו, שנערכים בדרך כלל בחודש אוקטובר, נחשבים למיוחדים וחגיגיים. למשל, בעונת 2019/2020 נערך ביום זה הדרבי של לוס אנג'לס בין הלייקרס לקליפרס, בוסטון סלטיקס שיחקה נגד יריבתה ההיסטורית פילדלפיה 76' ומילווקי באקס שיחקה נגד יוסטון רוקטס. רוב המשחקים בפתיחת העונה נערכים בין קבוצות עם השחקנים מהטובים בליגה או קבוצות שיש ביניהן קשר מיוחד. ערך מורחב – משחקי חג המולד ב-NBA משחקי חג המולד (באנגלית: Christmas Day Games) הם המשחקים שנערכים בערב חג המולד, ב-25 בדצמבר. גם משחקים אלו נחשבים למיוחדים וחגיגיים. למשל, בעונת 2019/2020 שוב נערך ביום זה הדרבי של לוס אנג'לס בין הלייקרס לקליפרס, יוסטון רוקטס שיחקה נגד גולדן סטייט ווריורס ומילווקי באקס שיחקה נגד פילדלפיה 76'. גם בחג המולד, רוב המשחקים נערכים בין קבוצות עם השחקנים מהטובים בליגה או קבוצות שיש ביניהן קשר מיוחד. ערך מורחב – סוף-שבוע האולסטאר ב-NBA פרק זה לוקה בחסר. אנא תרמו לוויקיפדיה והשלימו אותו. ערך מורחב – פלייאוף ה-NBA פלייאוף ה-NBA (באנגלית: NBA Playoffs) הוא טורניר המתקיים בסיום כל עונה של ליגת ה-NBA, בו נקבעת אלופת הליגה. אל הטורניר מעפילות 8 הקבוצות בעלות מאזן הניצחונות הגבוה ביותר בכל אחד מהאזורים – המזרח והמערבי. כל אחת מסדרות הפלייאוף – רבע גמר אזורי, חצי גמר אזורי, גמר אזורי וגמר הליגה – נערכת בשיטת "סדרת הטוב מ-7".